РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

12 Број: 06-2/265-12

7. новембар 2012. године

Б е о г р а д

ЗАПИСНИК

20. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 6. НОВЕМБРА 2012. ГОДИНЕ

 Седница Одбора је почела у 13,15 часова.

 Седницом је председавала Весна Ковач, председник Одбора.

 Седници су присуствовали и чланови Одбора: Зоран Антић, Војислав Вујић, Зоран Касаловић, др Милорад Мијатовић, Душица Николић, Драган Томић, Золтан Пек, Ђорђе Стојшић, др Мирко Цветковић и Момо Чолаковић, и заменици чланова Одбора Зоран Пралица и Мићо Роговић.

 Седници нису присуствовали заменик председника Одбора Радојко Обрадовић и чланови Одбора: Жика Гојковић, мр Божидар Ђелић и Бојан Ђурић.

 Седници су присуствовали народни посланици Срђан Миковић и Гојко Радић, др Владимир Маринковић и Бошко Ристић, заменици чланова Одбора.

 Седници су присуствовали др Небојша Савић, др Миладин Ковачевић и мр Иван Николић, кандидати за председника и чланове Савета гувернера Народне банке Србије и Ђорђе Јефтић, кандидат за директора Управе за надзор над финансијским институцијама.

 На предлог председника, Одбор је већином гласова (девет за) утврдио следећи

Д н е в н и р е д

1. Утврђивање Предлога одлуке о избору Савета гувернера Народне банке

Србије;

 2. Утврђивање Предлога одлуке о избору директора Управе за надзор над финансијским институцијама.

**Прва тачка дневног реда:** Утврђивање Предлога одлуке о избору Савета гувернера Народне банке Србије.

Председник Одбора је рекла да је за Савет гувернера Народне банке Србије

стигао један, заједнички предлог посланичких група: СНС-а, СПС-а и УРС-а, за председника Савета гувернера Народне банке Србије предлаже се др Небојша Савић, на период од пет година; за чланове Савета гувернера Народне банке Србије предлажу се: 1. Стојан Стаменковић, на период од четири године, 2. др Миладин Ковачевић, на период од три године; 3. мр Никола Мартиновић, на период од две године; 4. мр Иван Николић, на период од једне године.

На основу члана 22. Закона о Народној банци Србије („Службени гласник

РС“, бр. 72/03, 55/04, 85/05 – др.закон, 44/10, 76/12 и 76/12), члана 14. став 5. Закона о изменама и допунама Закона о Народној банци Србије („ Службени гласник РС“, број 106/12) и чл. 55. и 203. Пословника Народне скупштине („Службени гласник РС“, број 20/12 – Пречишћен текст), Одбор за финансије, републички буџет и контролу трошења јавних средтава, утврдио је већином гласова (11 за) Предлог одлуке о избору Савета гувернера Народне банке Србије

За председника Савета гувернера Народне банке Србије бира се др Небојша

Савић, на период од пет година.

За чланове Савета гувернера Народне банке Србије бирају се:

1. Стојан Стаменковић, на период од четири године,

2. др Миладин Ковачевић, на период од три године;

3. мр Никола Мартиновић, на период од две године;

4. мр Иван Николић, на период од једне године.

Одбор подноси Народној скупштини Предлог одлуке о избору Савета

гувернера Народне банке Србије, са предлогом да се у складу са чланом 168. став 3. Пословника Народне скупштине, уврсти у дневни ред текуће Друге седнице Другог редовног заседања Народне скупштине.

Одбор је уз овај предлог одлуке доставио Народној скупштини биографије и

изјаве кандидата о прихватању кандидатуре.

За представника предлагача на седници Народне скупштине одређен је

Верољуб Арсић, члан Одбора.

Милорад Мијатовић је истакао да се Посланичка група Социјалдемократске

партије Србије придружује заједничком предлогу посланичких група.

 Момо Чолаковић је ставио примедбу на Предлог за Савет гувернера Народне банке Србије, у коме нема ни једне жене, кандидата за члана Савета.

**Друга тачка дневног реда:** Утврђивање Предлога одлуке о избору директора Управе за надзор над финансијским институцијама.

 Посланичка група СНС–а је предложила за директора Управе за надзор над финансијским институцијама, Ђорђа Јевтића.

На основу члана 22. Закона о Народној банци Србије („Службени гласник

РС“, бр. 72/03, 55/04, 85/05 – др.закон, 44/10, 76/12 и 76/12), члана 14. став 5. Закона о изменама и допунама Закона о Народној банци Србије („ Службени гласник РС“, број 106/12 и чл. 55. и 203. Пословника Народне скупштине („Службени гласник РС“, број 20/12 – Пречишћени текст), Одбор за финансије, републички буџет и контролу трошења јавних средтава, утврдио је већином гласова (11за) Предлог одлуке о избору директора Управе за надзор над финансијским институцијама, са биографијом и изјавом кандидата о прихватању кандидатуре, с предлогом да се по хитном поступку, у складу са чланом 168. став 3. Пословника Народне скупштине, уврсти у дневни ред текуће Друге седнице Другог редовног заседања Народне скупштине.

За директор Управе за надзор финансијским институцијама бира се Ђорђе Јевтић, на период од пет година.

За представника предлагача на седници Народне скупштине одређен је

Верољуб Арсић, члан Одбора.

 На крају седнице, Бошко Ристић је предложио да служба Одбора убудуће,

поред тога што шаље материјале за седнице, обавештава и заменике чланова о времену одржавања седница Одбора.

 Седница Одбора је завршена у 13,25 часова.

Тонски снимак 20. седнице Одбора за финансије, републички буџет и контролу трошења јавних средстава је саставни део овог записника.

 за СЕКРЕТАР ОДБОРА ПРЕДСЕДНИК ОДБОРА

Драгица Крстић-Пурешевић Весна Ковач